A Nemzetek Ligáját részben összekapcsolták a 2022-es labdarúgó-világbajnokság európai selejtezőjével. A világbajnokság selejtezőjéből a 10 csoportgyőztes közvetlenül kijut a világbajnokságra. A 10 második helyezetthez csatlakozik az UEFA Nemzetek Ligájából az összesített rangsor alapján az a két legjobb csoportgyőztes, amely nem jutott ki a világbajnokságra vagy nem jutott be a második fordulóba. A 12 csapatot három ágra sorsolják, áganként négy csapatot. Az ágak egyenként két elődöntőből és egy döntőből állnak, mindegyik mérkőzésre a hazai pályán játszó csapatot sorsolják. A három ág győztese kijut a világbajnokságra.